現有單議席選區半山東於1994年區議會選舉設立，前身可以追溯到1982年區議會選舉中嘅半山及山頂單議席選區，該選區1985至1991年間定為雙議席，喺1991年區議會選舉因應半山西選區設立，半山及山頂改名做半山東，其後因應1993年港督彭定康推行政改方案，取消區議會委任議席及雙議席選區制度，全面實行單議席單票制，並改由選區分界及選舉事務委員會制定，選區數目隨著人口改變而大幅增加，1994年喺劃出山頂、衛城選區之後，半山東選區吸收部份中環選區近香港動植物公園一帶而形成現有範圍。